Крајпуташ у Доњој Црнући
Крајпуташ на раскрсници у Доњој Црнући (Општина Горњи Милановац) налази се на аутобуском стајалишту „Црнућара”, на регионалном путу Горњи Милановац–Крагујевац. Крајпуташ је подигнут извесном Марјановићу, војнику I класе из Црнуће.

У пописима житеља Горње и Доње Црнуће страдалих у ослободилачким ратовима Србије 1912-1918. године, осим другопозивца наредника Светозара Марјановића из Доње Црнуће који је умро 1915. године, нема помена других војника са овим презименом.

Историјат 
Споменик је дуго је био занемарен. Приљубљен уз зидану ограду оближње куће, затрпаван је дугогодишњим наносима и нивелисањем пута. Годинама је служио као приручно седиште док се чека аутобус, о чему сведоче излизане странице споменика.

Опис споменика 
Стуб је облика квадра, са страницама ширине 24 -{cm}-. Садашња висина споменика износи 70 -{cm}-, што је најмање половина првобитне висине. На предњој и десној бочној страни уклесани су истоветни декоративни крстови на постољу, висине 50 -{cm}-. На левом боку приказана је пушка окренута надоле, видљива до половине.

Епитаф 
У књизи Срце у камену: крајпуташи и усамљени надгробници рудничко-таковског краја фотографа Саше Савовићанаводи се да је на споменику могуће прочитати део натписа.

На предњој страни, испод крста пише: ПР++/ПУТН+/+ПРОЧ/+ТА+/ОВАЈ, што је уобичајена формулација карактеристична за крајпуташе: „Приђи путниче и прочитај овај...” 

На десној страни, такође испод крста, пише „Марјановић из”, а када се откопа око стуба, чита се и наставак текста: „Црнуће, војник I класе”. На полеђини, с великим трудом јер је споменик од зида удаљен само 10 -{cm}-, помоћу огледала може да се прочита:

ПОГИБЕ / 14. Г. / ТУНА / КЛАДНИЦИ

Референце

Литература 
 
 Радичевић Бранко В, Плава линија живота: српски сеоски споменици и крајпуташи, „Савремена школа” Београд, 1961.
 Стојић Никола Ника, Драгачевски епитафи: записи са надгробника и крајпуташа, Међуопштински историјски архив Чачак, 1986.
 Дудић Никола, Стара гробља и народни белези у Србији, Републички завод за заштиту споменика културе Београд, Посебна издања 13, „Просвета” Београд. 
 Николић Радојко, Каменоресци народног образа: каменорезаштво и каменоресци западне Србије, „Литопапир” Чачак, 1998.
 Ђуковић Исидор, Рудничани и Таковци у ослободилачким ратовима Србије 1912-1918. године, II допуњено и измењено издање, Друштво за неговање традиција ослободилачких ратова Србије до 1918. године; Музеј рудничко-таковског краја Горњи Милановац. 
 Савовић Саша, Срце у камену: крајпуташи и усамљени надгробници рудничко-таковског краја, Службени гласник Београд; Музеј рудничко-таковског краја Горњи Милановац. . 

Споменици општине Горњи Милановац
Крајпуташи у Србији